اسلام آباد( آن لا ئن) جہانی ادارہ جانجوڑی نا کورونا نا برخلاف گام گیج آتیا پاکستان نا ستا مون آ بسنے۔ حوال نا رداٹ وزیراعظم عمران خان و کماش جہانی ادارہ جانجوڑی ڈاکٹر ٹیڈروس ادھانوم نا نیام اٹ ویڈیو لنک نا کمک اٹ ہیت وگپ مسنے ہراٹی جہانی ادارہ جانجوڑی نا کنڈآن کورونا نا برخلاف پاکستان نا گام گیج آتا ستا ءِ کرسا اودے جوان پن کرینے۔ ڈاکٹر ٹیڈروس پارینے کہ کورونا دَین تون مون تننگ کن پاکستان نا گام گیج آک ستا کڑزرہ۔ وخت اس کہ وزیراعظم عمران خان جہانی برادری نا کمک نا بابت اٹ ڈبلیوا یچ او نا کڑد انا ستا ءِ ہم کرے۔ وزیراعظم عمران خان پارینے کہ ہیلتھ کیئر آسراتی تا تننگ کن سائنسی بنداو آ حکمت عملی اس دوئی کرینن۔
